SENA รายได้ลด กดผลงานไตรมาส 2/62 วูบ 47% มาที่ 119 ลบ. ยังปันผล0.078บ./หุ้น XD 29 ส.ค.นี้
SENA รายได้ลด กดผลงานไตรมาส 2/62 วูบ 47% มาที่ 119 ลบ. จากปีก่อนกำไร 225.21 ลบ. ขณะที่งวด 6 เดือน กำไรลดลง 28.39% มาที่ 279.14 ลบ. จากปีก่อนกำไร 389.81 ลบ. ยังปันผล0.078บ./หุ้น XD 29 ส.ค.นี้ เคาะวันจ่าย 13 ก.ย.62
14 ส.ค. 2562

บริษัท เสนาดีเวลลอปเม้นท์ จำกัด (มหาชน) หรือ SENA รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.2562 ดังนี้

โดยผลการดำเนินงานในไตรมาสดังกล่าว มีกำไรลดลง เนื่องจาก บริษัทและบริษัทย่อย มีรายได้จากการขายที่อยู่อาศัย เท่ากับ 538.5 ล้านบาท รายได้ลดลง 752.3 ล้านบาท หรือคิดเป็น 58.3% เมื่อเทียบกับปีก่อน ที่มีรายได้ขายที่อยู่อาศัยเท่ากับ 1,596.9 ล้านบาท (ซึ่งมีรายได้จากการขายที่ดิน 306.1 ล้านบาท) ส่งผลให้รายได้จากการที่อยู่อาศัยในงวด 6 เดือน ปี 2562 เท่ากับ 1,535.9 ล้านบาท ลดลง 957.5 ล้านบาท หรือคิดเป็น 38.4% เมื่อเทียบกับงวดเดียวกันของปีก่อน ซึ่งมีรายได้จากการขายที่อยู่อาศัยเท่ากับ 2,493.4 ล้านบาท
พร้อมกันนี้ บริษัทยังประกาศจ่ายปันผลจากงวดดำเนินงานวันที่ 1 ม.ค.2562 ถึงวันที่ 30 มิ.ย.2562 อัตราจ่ายเป็นเงินสด (บาทต่อหุ้น) 0.078426 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 29 ส.ค. 2562 และกำหนดจ่ายเงินปันผลในวันที่ 13 ก.ย. 2562
 